ຜູ້ຕາງໜ້າ ສະຫະພາບຢູໂຣບ ພົບປະກັບ ທ່ານນາງອອງຊານ ຊູຈີ
ຄະນະຜູ້ຕາງໜ້າ ຂອງສະຫະພາບຢູໂຣບ ກໍານົດຈະພົບປະກັບ ທ່ານນາງອອງຊານຊູຈີ ທີ່ມຽນມາ ໃນວັນອັງຄານມື້ນີ້.
ຄະນະຜູ້ຕາງໜ້າຂອງສະຫະພາບຢູໂຣບຈຸນຶ່ງຄາດວ່າຈະມີໜ້າຢູ່ນະ ຄອນຢ້າງກຸ້ງໃນວັນອັງ ຄານມື້ນີ້ເພື່ອທໍາການໂອ້ລົມສົນທະນາກັນກັບທ່ານນາງອອງຊານຊູຈີ ນັກເຄື່ອນໄຫວເພື່ອ ປະຊາທິປະໄຕໃນມຽນມາ ຄະນະຜູ້ຕາງໜ້າດັ່ງກ່າວພາຍໃຕ້ການນໍາພາຂອງທ່ານ Robert Cooper ທີ່ປຶກສາພິເສດ ປະຈໍາທ່ານນາງ Catherine Ashton ຫົວໜ້າງວາງນະໂຍບາຍການຕ່າງປະເທດຂອງສະ ຫະພາບຢູໂຣບໄດ້ຢູ່ໃນນະຄອນຫລວງດ້ານການປົກຄອງ Naypyitaw ຂອງມຽນມາໃນ ວັນຈັນວານນີ້ ເພື່ອພົບປະກັບທ່ານ Wunna Maung Lwin ລັດຖະມົນຕີຕ່າງປະເທດ ແລະພວກເຈົ້າໜ້າທີ່ຂັ້ນສູງຄົນອື່ນໆອີກຂອງມຽນມາ ກ່ອນຈະເດີນທາງໄປຍັງມຽນມາ ຄະນະຜູ້ຕາງໜ້າເຫລົ່ານີ້ເວົ້າວ່າ ເຂົາເຈົ້າຢາກເຫັນວ່າລັດ ຖະບານໃໝ່ຂອງມຽນມາແມ່ນມີຄວາມຈິງຈັງແທ້ຫລືບໍກ່ຽວກັບການປະຕິຮູບໄປສູ່ລະບອບ ປະຊາທິປະໄຕນັ້ນ ຄະນະນໍາພາທະຫານ ໄດ້ມອບອໍານາດໃນທ້າຍເດືອນມີນາຜ່ານມາໃຫ້ ລັດຖະບານໃໝ່ທີ່ປະກອບດ້ວຍພວກສະມາຊິກສ່ວນຫລາຍທີ່ເປັນພວກສະໜັບສະໜຸນຄະ ນະນໍາພາທະຫານເອງນັ້ນ ໃນນະຄອນຢ້າງກຸ້ງ ຄະນະຜູ້ແທນສະຫະພາບຢູໂຣບ ກໍຄາດໄວ້ວ່າ ຈະພົບປະກັບບັນດາສະ ມາຊິກຂອງສັນນິບາດແຫ່ງຊາດເພື່ອປະຊາທິປະໄຕ ຊຶ່ງເປັນພັກຝ່າຍຄ້ານທີ່ມີອິດທິພົນພາຍ ໃຕ້ການນໍາພາຂອງທ່ານນາງອອງຊານຊູຈີນັ້ນ ໂຄສົກປະຈໍາພັກສັນນິບາດ ກ່າວຕໍ່ວາລະສານ Irrawaddy ຂອງມຽນມາທີ່ມີສຳນັກງານໃນ ຕ່າງປະເທດວ່າ ທາງພັກຂອງຕົນຢາກເວົ້າກັບພວກຜູ້ຕາງໜ້າຢູໂຣບກ່ຽວກັບການສູ້ລົບກັນ ຄັ້ງໃໝ່ລະຫວ່າງກໍາລັງລັດຖະບານແລະພວກກອງທັບຂອງຊົນເຜົ່າໃນພາກເໜືອຂອງປະເທດ ນັ້ນ